**ŠAKIŲ KRAŠTO VIETOS VEIKLOS GRUPĖS VALDYBOS POSĖDŽIO PROTOKOLAS**

2019 m. liepos 11 d. VVG-VALD -2019 -8

**Valdybos posėdis įvyko 2019 m. liepos 11 d. 13 val.**

Posėdžio pirmininkas – Juozas Dainelis

Posėdžio sekretorė – Grinutė Šnirpūnienė

Dalyvauja valdybos nariai: Daiva Puidokienė, Aurelija Maskvytienė, Arvydas Babušis, Vilma Greičienė, Juozas Dainelis, Redas Juškaitis, Martynas Mockevičius, Mindaugas Žindžius, Vaida Brazaitienė, Rima Rauktienė. Kvorumas yra (iš 13 dalyvauja 10 ), valdybos sprendimai teisėti. Visi valdybos nariai laiku ir tinkamai informuoti apie valdybos posėdį. Tvirtinimo faktas pridedamas iš Šakių krašto VVG e. p.(Priedas Nr.1) Dalyvauja VPS adminitravimo vadovė Jurgita Savickienė, VPS finansininkė Alina Baltrušaitienė, VPS viešųjų ryšių specialistė Grinutė Šnirpūnienė. **DARBOTVARKĖ:**

1.Šakių krašto VVG valdybos pirmininko rinkimai;

2. Kiti klausimai.

*Bendru sutarimu papildoma ir patvirtinama darbotvarkė:*

1.Dėl Šakių krašto VVG valdybos pirmininko rinkimų;

2. Dėl susidariusios situacijos vietos veiklos grupėje.

1.SVARSTYTA. Šakių krašto VVG valdybos pirmininko rinkimai.

Aurelija Maskvytienė pasiūlo VVG valdybos pirmininku išrinkti J.V. Dainelį. Jos siūlymą palaiko daugelis valdybos narių. J.V. Dainelis sutinka.

NUTARTA (Vienbalsiai): Šakių krašto vietos veiklos grupės valdybos pirmininku iki valdybos kadencijos pabaigos (skaičiuojamos nuo 2017 m. sausio 31d.) išrinkti verslo sektoriaus atstovą J.V. Dainelį.

2.SVARSTYTA. Dėl situacijos vietos veiklos grupėje.

J.V. Dainelis analizuoja situaciją VVG. Jo nuomone, reikia užprotokoluoti, kad visi paklausimai VVG darbuotojoms būtų tik raštu ir jos taip pat teiktų atsakymus raštu.To reikalauja dabartinė situacija. Kai kurie verslininkai, kaip T.Skaisgirys, bando praslįsti ir savivaldybės etikos komisijos posėdyje, teigia, kad jo VVG darbuotojos nekonsultuoja. Situacija VVG nėra gera, nes bandoma politizuoti. Pavyzdžiu galėtų būti vicemero dalyvavimas Etikos komisijos posėdyje ir išsakymas savo nuomonės iš partinės pusės apie vieną iš mūsų darbuotojų.

Pirmininkas išsako nuomonę dėl galimybės turėti valdybos pirmininko pavaduotoją, kuriuo galėtų būti Aurimas Staugaitis, nes jam situacija gerai žinoma, o be to jis yra savivaldybės darbuotojas, todėl jį galima greitai surasti.

Rimos Rauktienės nuomone žmonės keičiasi. Ji domisi, ar ateina pareiškėjai tik su pretenzijomis ir reikalavimais, ar nevyksta normalus dialogas. Iš kur toks nestabilumas?

Jurgita Savickienė paaiškino, kad nestabilumas atsirado buvusios pirmininkės vadovavimo metu. Nebuvo su kuo tartis, diskutuoti, iš vadovės nebuvo palaikymo, gilinimosi į probleminius projektus. Situacija pasikeitė iš esmės ėmus vadovauti Juozui Daineliui. Darbuotojų išsakyta problema ir akivaizdi pirmininko reakcija, toks dėmesys motyvuoja visas darbuotojas.

A.Maskvytienės nuomone, nuotolinis darbas – nėra darbas, o sėdjimas namuose ir dar už kažką gavimas pinigų.

Jurgita Savickienė supažindino VVG valdybos narius su UAB „Atmeta“ projekto dabartine situacija. Pateikė susirašinėjimo su „Atmeta“ , NMA ir ŽŪM medžiagą. Paaiškina VVG grupės veiksmus, kurie turėtų padėti išspręsti šią situaciją. Pasidžiaugė, kad VVG valdybos narių tarpe jau yra teisininkų.

R.Rauktienė ir kiti valdybos nariai susipažįsta su susirašinėjimo dokumentacija ir prašo keliais sakiniais supažindinti su projekto netinkamumu.

Jurgita Savickienė paaiškino, kad projekto vertinimo metu gavo informacijos, kad UAB „Atmeta“ registruota Kriūkuose, bet veiklą vykdo Kauno mieste. Tai neatitinka kriterijaus: Pareiškėjas ne mažiau kaip 1 metai registruotas ir vykdo veiklą VVG teritorijoje“. Taip pat neatitinka ir diegiamos inovacijos VVG teritorijos mastu. Šis atrankos kriterijus detalizuojamas, tai: technologinio proceso inovacija/modernizavimas arba produkto, paslaugos inovacija. Valdybos nariai, svarstydami šį klausimą, neįžvelgė inovacijos, kadangi tokias paslaugas rajone teikia labai daug įmonių.

VPS finansininkė Alina Baltrušaitienė informuoja, kad projekto pateikimo dieną UAB „Atmeta“ turėjo nepabaigtą projektą pagal 2007-2013 m. KPP priemonę. Supažindina su galimybe teikti projektus pagal KPP. Paaiškina apie NMA ir VVG vykdomas patikras.

Jurgita Savickienė nemato teisinio pagrindo UAB „Atmeta“ projekto pervertinimui.

J.V.Dainelį neramina situacijos politizavimas, vicemero kišimąsis, buvusios pirmininkės nenusišalinimas nuo UAB „Atmeta“ projekto tolesnės eigos.

A. Maskvytienė teigė, kad į jos e.paštą buvo gaunami Ramintos Jakelaitienės laiškai apie projektą. Tas rodo, kad jinai yra nenusišalinusi.

J.Savickienė dar kartą priminė valdybai apie vietos projektų pareiškėjų privalomą bendradarbiavimą su VVG ir savalaikių vietos projektų atsiskaitomųjų dokumentų pateikimą VVG administracijai.

Nutarimų šiuo klausimu nepriimta.

.

Pirmininkas Juozas Vytas Dainelis

Sekretorė Grinutė Šnirpūnienė

ŠAKIŲ KRAŠTO VIETOS VEIKLOS GRUPĖS VALDYBOS POSĖDŽIO DALYVIŲ SĄRAŠAS

|  |  |  |
| --- | --- | --- |
| Eil. Nr. | Vardas pavardė | Atstovaujamas sektorius |
| 1 | Daiva Puidokienė | Pilietinės visuomenės |
| 2 | Arvydas Babušis | Pilietinės visuomenės |
| 3 | Martynas Mockevičius | Pilietinės visuomenės |
| 4 | Vilma Greičienė | Pilietinės visuomenės |
| 5 | Vaida Brazaitienė | Pilietinės visuomenės |
| 6 | Rima Rauktienė | Valdžios |
| 7 | Redas Juškaitis | Valdžios |
| 8 | Aurelija Maskvytienė | Verslo |
| 9 | Juozas Dainelis | Verslo |
| 10 | Mindaugas Žindžius | Verslo |

Pirmininkas Juozas Vytas Dainelis

Sekretorė Grinutė Šnirpūnienė